கேள்வி: தஞ்சாவூர் பீரங்கி - அமைப்பு பற்றி தகவல் சொல்.
பதில்: Tanjaicannonout.jpg பொதுவாகப் பீரங்கிகள் வார்ப்பிரும்பால் வார்க்கப்படும். ஆனால் இதுவோ தேனிரும்புப் பட்டைகளால், இணைப்பு முறையில், உருவாக்கப்பெற்றுள்ளது. இந்த பீரங்கி முகவாய் (Muzzle) முதல் புட்டம் (Breech) வரை 26 அடி நீளம் கொண்டது. பீரங்கியின் உருட்டுருளைக் குழாயின் விட்டம் 300 மி.மீ. ஆகும். பீரங்கி 150 மி.மீ. உட்சுவர் கனம் கொண்டது. பீரங்கியின் குழாயின் (Barrel) உடல் இரு பகுதிகளாக இணைக்கப்பட்டுள்ளது. பிறகு அதன்மீது தொடராக வளையங்களைப் பக்கவாட்டில் இணைத்து, வெளிக்குழாய் உருவாக்கப்பட்டுள்ளது. இவ்விரண்டு குழாய்களும், ஒன்றை ஒன்று பாதுகாக்கும் வண்ணம், மிக இறுக்கமாகப் பிணைக்கப்பட்டுள்ளது. உட்குழாயின் பட்டைகள், பீரங்கி முகவாயின் (Muzzle) வெளிப்புறமாக மடக்கிவிடப்பெற்றுள்ளது. மறுபுறம் பீரங்கியின் புட்டம் (Breech) உள்ளது. மேல் குழாயின் மேல் 5 இடங்களில், வலுவூட்டும் இணைப்பு வளையங்களின் (Reinforcing connection rings) பிதுக்க அமைப்புகள் உள்ளன. இப்பீரங்கி அதன் ஆதார இணைக்கம்பங்களில் முட்டி நிறுத்தப்பட்டுள்ளது (mounted on its Trunnions). இந்தியா மிகப் பெரிய பீரங்கிகளில் இதுவும் ஒன்றாகும்.